《寄米君梦二首》
明代·邓渼

山色连墙竹映檐，夤缘西渡复东崦。
移家仅有三隅灶，贷客曾无一尺缣。
衰向小儿方舐犊，病从中妇赋鸣鹣。
知君恤纬多深念，感激时时奋老髯。¤

作者简介：（1569—?）明江西新城人，字远游。万历二十六年进士。授浦江知县，官至顺天巡抚。天启时，忤魏忠贤，谪戍贵州。崇祯初赦还卒。有《留夷馆集》、《南中集》、《红泉集》。